Batalha dei Camps Catalaunics

La batalha dei Camps Catalaunics se debanèt lo 20 de junh de 451 dins la region de la vila actuala de Tròias. Opausèt una armada coalizada de l'Empèri Roman d'Occident e dau Reiaume visigòt, dirigida per Aetius e Teodoric I a una armada hunnica renfòrçada per divèrsei pòbles germanics vassaus comandada per Atila.

Fòrça indecisa, la batalha s'acabèt per de pèrdas importantas au sen de l'armada visigota e dei pòbles vassaus dei Huns après una jornada de combats acarnats. Lei Visigòts perdiguèron tanben son rèi e poguèron pas contuniar la batalha. Sensa aqueu sostèn, lei Romans poguèron pas perseguir Atila que poguèt se retirar lentament en direccion de Ren.

La victòria d'una armada crestiana còntra de nomadas pagans foguèt utilizada per la Glèisa crestiana per renfòrçar son influéncia. Ansin, lo racònte de la batalha dei Camps Catalaunics foguèt fòrça modificada per leis autors crestians per ne'n donar l'imatge d'una desfacha decisiva deis òrdas paganas dirigidas per Atila lo « Flèu de Dieu ». Pasmens, en realitat, lei fòrças hunnicas poguèron se retirar amb un butin important mai capitèron tanben de se restaurar rapidament car ataquèron lo nòrd d'Itàlia tre 452 sensa resisténcia vertadiera dei Romans.

 Liames intèrns 

 Nòtas e referéncias 

camps catalaunics